CELEX: 62011TN0191
Language: hu
Date: 2011-03-25 00:00:00
Title: T-191/11. sz. ügy: 2011. március 25-én benyújtott kereset — Automobili Lamborghini kontra OHIM — Miura Martínez (Miura)

28.5.2011   
            
            
               HU
            
            
               Az Európai Unió Hivatalos Lapja
            
            
               C 160/23
            
         2011. március 25-én benyújtott kereset — Automobili Lamborghini kontra OHIM — Miura Martínez (Miura)
   (T-191/11. sz. ügy)
   2011/C 160/37
   A keresetlevél nyelve: német
   
      Felek
   
   
      Felperes: Automobili Lamborghini SpA (Sant’Agata Bolognese, Olaszország) (képviselő: P. Kather ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A többi fél a fellebbezési tanács előtti eljárásban: Eduardo Miura Martínez (Sevilla, Spanyolország) és Antonio José Miura Martínez (Sevilla)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               helyezze hatályon kívül a Belső Piaci Harmonizációs Hivatal (védjegyek és formatervezési minták) negyedik fellebbezési tanácsának 2011. január 21-én az R 161/2010-4. sz. ügyben hozott határozatát;
            
         
               —
            
            
               az alperest kötelezze a költségek viselésére.
            
         
      Jogalapok és fontosabb érvek
   
   
      A közösségi védjegy bejelentője: a felperes.
   
      Az érintett közösségi védjegy: a „Miura” szóelemet tartalmazó ábrás védjegy a 12., 14., 18., 25. és 28. osztályba tartozó áruk és szolgáltatások tekintetében.
   
      A felszólalási eljárásban hivatkozott védjegy vagy megjelölés jogosultja: Eduardo Miura Martínez és Antonio José Miura Martínez.
   
      A hivatkozott védjegy vagy megjelölés: a „MIURA” szóelemet tartalmazó nemzetközi és nemzeti ábrás védjegy a 12., 14., 24., 25. és 39. osztályba tartozó áruk és szolgáltatások tekintetében, a „MIURA” nemzeti szóvédjegy a 18. és 25. osztályba tartozó áruk tekintetében, valamint a kereskedelmi forgalomban a bikák tenyésztésére használt „MIURA” név.
   
      A felszólalási osztály határozata: a felszólalási osztály a felszólalásnak részben helyt adott.
   
      A fellebbezési tanács határozata: a fellebbezési tanács a fellebbezést elutasította.
   
      Jogalapok: a 207/2009/EK rendelet (1) 42. cikke (2) bekezdésének a megsértése, mivel a beavatkozók a felszólalásban hivatkozott védjegyek használatát nem bizonyították, valamint a 207/2009/EK rendelet 75. cikkének a megsértése, mivel a felperes nem tudta véleményét azon megállapításokkal kapcsolatban kifejteni, amelyekre a határozat támaszkodik, mivel nem tájékoztatták a felszólalás indokairól.
   
      (1)  A közösségi védjegyről szóló, 2009. február 26-i 207/2009/EK tanácsi rendelet (HL 2008., L 78., 1. o.)